Այսօր մի քանի լրագրող դատարանի դիմաց էր, երբ Դատական դեպարտամենտի ղեկավար Կարեն Փոլադյանը եկավ դատարան: Լրագրողները ֆիքսեցին, թե ինչպես է Փոլադյանն անարգել մուտք գործում ներս: Փորձեցինք ճշտել` ինչու է դեպարտամենտի ղեկավարն առանց զննության ներս մտնում: Փոլադյանը պատասխանեց, թե ինքն առավոտից դատարանում է, զննվել է: Մեր դիտարկմանը, որ լրագրողները ֆիքսել են, թե Փոլադյանը դատարանի տարածքում չէր, այլ դրսից եկավ, Փոլադյանը պատասխանեց, թե ինքը մշտապես կարգադրիչների ուշադրության կենտրոնում է, ինչպես նաև նշեց, որ դատարան մուտք գործող ցանկացած անձ պետք է զննության ենթարկվի: